कर्ज का बोझ तो था मगर परिवार और समाज ने टूटने नहीं दिया
मौसम आया रुलाने, मेहनत ने बचाए दाने
दुर्ग के बाहरी इलाके में पड़ने वाले धमधा के एक धान खरीदी केंद्र पर तिरपाल न मिलने पर बोरे ढंकने के लिए इंतजाम करते किसान।
...अब यहां करनी है रक्षा
... तो अगले साल कर लेंगे भरपाई
पेंड्री के किसान संदीप साहू ओरिएं्टल बैंक से 5 लाख कर्ज लेकर 10 एकड़ में खेती कर रहे हैं। 4 एकड़ में गन्ना और छह एकड़ में धान लगाई है। पिछले माह गन्ने की फसल में आग लगने से पूरी फसल नष्ट हो गई। 6 एकड़ में दो एकड़ में धान का एक बीज भी नसीब नहीं हो पाया, बाकी चार एकड़ में 50 प्रतिशत ही उत्पादन हुआ, कर्ज चुकाना चुनौती है लेकिन वे इन चुनौतियों का सामना करने तैयार है। उन्हें भरोसा है कि इस साल नहीं तो अगले साल अच्छी फसल होने पर कर्ज चुका देंगे।
मैं अकेला नहीं, पूरा परिवार जुड़ा है
पलारी के लखनलाल ने अपनी 8 एकड़ जमीन में 7 एकड़ में गन्ना व एक एकड़ में धान लगाई लेकिन डेढ़ एकड़ गन्ने की फसल में दो माह पूर्व आग लग गई। डेढ़ लाख का नुकसान हुआ। इस संकट से अभी लखन उबरे थे कि धान उत्पादन ने भी झटका दे दिया। पिछले वर्ष की तुलना में 40 प्रतिशत कम हुआ। मगर इस सबके बावजूद उन्होंने िहम्मत नहीं छोड़ी। कहते हैं कि- पूरा परिवार मुझसे जुड़ा है, जान देकर समस्या का समाधान नहीं हो सकता।
न खुद देंगे, न जान देने देंगे
कर्ज माफ हो या नही, हम आत्महत्या न करेंगे और ना दूसरों को ऐसा करने देंगे। ये कहना है नयापारा बालोद के कुंवर सिंह साहू का, साहू ने बताया कि 13 एकड़ में धान की फसल लिए थे। तीन एकड़ रेगहा था। खेती ने निराश कर दिया है। इस वर्ष 69 हजार कर्ज चुकाना है, ग्रामीण बैंक से दो बार नोटिस आ गया है। अन्य जगहों से भी कर्ज है। मगर इस सब का उपाय खुदकुशी नहीं है। हमारे बाद परिवार का क्या होगा ।
इस घड़ी में देंगे एक-दूसरे का साथ
बघमरा के किसान धनसिंह ठाकुर ने बताया कि साढ़े तीन एकड़ में धान की फसल ली। हर साल 70 क्विंटल धान का उत्पादन हो रहा था लेकिन इस बार 15 क्विंटल उत्पादन हुआ। इसके बाद भी वे संतुष्ट हैं। वहीं बलीराम कांड्रे ने बताया कि सवा तीन एकड़ में लगाई धान की फसल में सिर्फ 40 प्रतिशत उत्पादन होने की संभावना है। इसके बाद भी वे संतुष्ट है। गांव के बाकी किसानों की भी यही हालत है । मगर सबने निर्णय लिया है कि इस मुश्किल वक्त में किसान धैर्य रखें।
जीवन है, उतार-चढ़ाव ताे रहेगा
नयापारा बालोद के किसान घनश्याम साहू की छह एकड़ धान की फसल में 3 एकड़ सिंचाई सुविधा के अभाव , बीमारी, कीटों के प्रकोप से बर्बाद हो गई। धान की जगह बोदरा निकला। उत्पादन भी पिछले साल के 28 क्विंटल की तुलना में औसतन 15 क्विंटल ही हुआ। सेवा सहकारी केन्द्रीय मर्यादित बैंक में 50 हजार कर्ज है। वे जानते हैं कि इस साल का उत्पादन कर्ज पटाने में ही चला जाएगा लेकिन फिर भी निराश नहीं हैं। अगले साल अचछे उत्पादन की उम्मीद और भरोसा उन्हें हिम्मत दे रहा है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva